|  |  |
| --- | --- |
| Nr.\_\_\_\_\_\_\_\_\_\_\_\_\_/\_\_\_\_\_\_\_\_\_\_\_\_\_\_\_\_\_\_  Dosar IXB/1 |  |



**REFERAT DE APROBARE**

privind aprobarea documentației tehnico-economice și a indicatorilor tehnico-economici ai investiţiei „Reparații la pod de beton armat pe DJ153 la Beica de Jos, km 7+155”

Drumul județean DJ153 Reghin (DN15) – Eremitu – Sovata leagă orașul Reghin de staţiunea turistică Sovata, pe care se desfășoară pe lângă traficul obișnuit și traficul greu. Obiectivul studiat este situat pe drumul județean DJ153 Km 7+155.

Proiectantul propune două variante:

**Varianta 1:** consolidarea cu fibră de carbon și lărgirea părții carosabile la 7,80 m.

Valoarea totală cu TVA a investiției în Varianta 1 este de 1.276.077,45 lei, din care C+M: 795.606,63 lei**.**

**Varianta 2:** demolarea integrală a podului existent și execuția unui pod nou.

Valoarea totală cu TVA a investiției în Varianta 2 este de 2.217.241,65lei, din care C+M: 1.571.988,63lei.

Scenariul recomandat de proiectant este Varianta 1.

Ținând cont că documentația a fost întocmită potrivit HGR nr.907/2016 privind etapele de elaborare şi conţinutul-cadru al documentaţiilor tehnico-economice aferente obiectivelor/proiectelor de investiţii finanţate din fonduri publice, cu modificările și completările ulterioare, se propune aprobarea documentației tehnico-economice și a indicatorilor tehnico-economici ai investiţiei „Reparații la pod de beton armat pe DJ153 la Beica de Jos, km 7+155” la valoarea totală (cu TVA) de 1.276.077,45 lei, din care C+M: 795.606,63 lei**.**

Supunem spre dezbatere și aprobare proiectul de hotărâre alăturat.

**VICEPREŞEDINTE**

Ovidiu Georgescu